An kaddamar da aikin nazari da kera wani tauraron dan Adam a Masar
2019-09-09 12:13:16 cri
A jiya Lahadi, an yi taron kaddamar da aikin nazari da kera wani tauraron dan Adam mai taken "Eygpt No.2" a birnin Alkahira, fadar mulkin kasar Masar. Kasar Sin da kasar Masar na son gudanar da wannan aiki tare, don samar da wannan tauraron dan Adam da zai taimakawa kasar Masar a fannonin tsara shirin bunkasa birane, da sarrafa albarkatun teku, da hasashen yanayi, da aikin noma, da dai sauransu.
Manyan jami'an da suka halarci taron sun hada da Mohanmed El-Koosy, shugaban zartaswa na hukumar zirga-zirgar kumbuna ta kasar Masar, da Liao Liqiang, jakadan kasar Sin a kasar Masar.
Mista Mohanmed El-Koosy ya bayyana a wajen taron cewa, kasar Masar ita ce kasa ta farko da ta yi hadin gwiwa da kasar Sin a fannin fasahar tauraron dan Adam, karkashin shawarar "Ziri Daya da Hanya Daya". Wannan aiki na nazari da kera tauraron dan Adam, a cewar El-Koosy, zai taka muhimmiyar rawa ga yunkurin kyautata yanayin hadin gwiwar kasashen 2 a wannan fanni.
A nasa bangare, jakadan kasar Sin a Masar Liao Liqiang ya ce, kasar Masar tana kan gaba a fannin zirga-zirgar kumbuna a nahiyar Afirka, kuma wannan aiki zai taimaka wajen daukaka matsayin kasar Masar a idanun al'ummun duniya, da karfafa zumuncin da ke tsakanin kasashen 2, da aza harsashi ga yunkurin raya wata al'umma mai makomar bai daya tsakanin bangarorin 2. (Bello Wang)
v Henry Alfred Kissinger: Ya kamata Sin da Amurka su daidaita bambancin ra'ayinsu ta hanyar hadin kai 2019-09-07 16:35:43
v Mataimakin shugaban Amurka ya yi kira ga kawayen kasar da su dakatar da hadin kai da Huawei 2019-09-06 19:44:27
v Masana kimiyyar Amurka sun nuna nuna adawa da matakin dakile masu nazari na ketare da gwamnatin kasarsu ta dauka 2019-09-06 19:34:07
v Kamfanonin sarrafa takalma fiye da 200 na Amurka sun bukaci Trump da ya soke umurnin kara dora kudin haraji kan kayayyakin Sin 2019-08-30 16:16:53
• 191022-yamai1 • 191021-yamai1
• 191020-yamai1 • 191019-yamai1